13.11.2007 Jurnalul Oficial al Uniunii Europene L 294/3 REGULAMENTUL (CE) NR. 1321/2007 AL COMISIEI din 12 noiembrie 2007 de stabilire a unor reguli de punere în aplicare pentru înregistrarea, într-un fişier centralizat, a informațiilor privind evenimentele în aviația civilă schimbate în conformitate cu Directiva 2003/42/CE a Parlamentului European și a Consiliului (Text cu relevanță pentru SEE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 2003/42/CE a Parlamentului European și a Consiliului din 13 iunie 2003 privind raportarea evenimentelor în aviația civilă (!), în special articolul 6 alineatul (4), întrucât: (1) Directiva 2003/42/CE prevede stabilirea de sisteme naționale de raportare a evenimentelor, pentru a garanta că informațiile pertinente privind siguranța aeriană sunt raportate, adunate, evaluate, procesate şi stocate în baze de date naționale. (2) Statele membre ar trebui să participe într-un schimb de informații privind siguranța, iar Comisia ar trebui să faci- liteze schimbul unor astfel de informații în scopul unic de a preîntâmpina accidentele şi incidentele aeriene, ceea ce exclude, în consecinţă, stabilirea culpei sau a respon- sabilității, precum şi evaluarea performanțelor în materie de siguranță. (3) Ar trebui să se folosească în cel mai bun mod posibil tehnologia modernă în vederea transferului de informații, asigurându-se, în acelaşi timp, protecţia întregii baze de date. ( Mijlocul cel mai eficient de a asigura un schimb cât mai mare de informații între toate statele membre este crearea unui fişier centralizat alimentat de bazele de date naționale şi accesibile statelor membre. (5) Pentru a lua în considerare specificitatea fiecărui mecanism național creat în conformitate cu articolul 5 () JO L 167, 47.2003, p. 23. alineatul (1) din Directiva 2003/42/CE, detaliile privind actualizarea informațiilor furnizate de statele membre ar trebui să fie stabilite într-un protocol tehnic încheiat între Comisie şi fiecare stat membru. (6)  Pentru a permite realizarea unor proceduri de asigurare a calității și pentru a evita duplicarea evenimentelor raportate de către statele membre, toate informațiile stocate în bazele de date naționale ar trebui să fie stocate, de asemenea, în fişierul centralizat. (7)  În vederea unei aplicări corecte a articolului 7 alineatul (1) din Directiva 2003/42/CE, dreptul de a avea acces la informațiile schimbate ar trebui să fie acordat oricărei entități căreia i s-a încredințat reglementarea siguranței în aviația civilă sau anchetarea accidentelor și a inci- dentelor în aviația civilă în cadrul Comunității. (8) În conformitate cu articolul 5 alineatul (3) din Directiva 2003/42/CE, informațiile provenite din accidente și incidente serioase anchetate în conformitate cu Directiva 94/56/CE a Consiliului (?) ar trebui să fie, de asemenea, stocate în bazele de date. Cu toate acestea, atunci când o anchetă este în curs de desfăşurare, numai datele faptice de bază ar trebui să fie introduse în bazele de date, în timp ce informațiile complete privind aceste accidente şi incidente serioase ar urma să fie introduse în momentul terminării anchetei. (9)  Comisia ar trebui să examineze, după doi ani de la data intrării în vigoare a prezentului regulament, relevanța pe care informațiile schimbate o prezintă pentru siguranță. (10) Măsurile prevăzute în prezentul regulament sunt în conformitate cu avizul Comitetului pentru Siguranță Aeriană creat prin articolul 12 din Regulamentul (CEE) nr. 3922/91 al Consiliului din 16 decembrie 1991 privind armonizarea cerințelor tehnice şi a procedurilor administrative în domeniul aviației civile (*), () JO L 319, 12.12.1994, p. 14. () JO L 373, 31.12.1991, p. 4. Regulament modificat ultima dată prin Regulamentul (CE) nr. 1900/2006 al Parlamentului European şi al Consiliului O L 377, 27.12.2006, p. 176).